pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. โดยศูนย์ช่วยเหลือสังคม สายด่วน 1300 ลงพื้นที่ให้ช่วยเหลือครอบครัวหญิงพิการ
วันพฤหัสบดีที่ 3 สิงหาคม 2560
พม. โดยศูนย์ช่วยเหลือสังคม สายด่วน 1300 ลงพื้นที่ให้ช่วยเหลือครอบครัวหญิงพิการ
พม. โดยศูนย์ช่วยเหลือสังคม สายด่วน 1300 ลงพื้นที่ให้ช่วยเหลือครอบครัวหญิงพิการอายุ 35 ปี ที่ต้องรับภาระเพียงลําพังเลี้ยงลูกหลายคน และบางครั้งต้องอาศัยอาหารจากวัดเพื่อประทั้งชีวิต ที่ย่านสายไหม กรุงเทพฯ
วันนี้ (3 ส.ค. 60) เวลา 13.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่านางนภา เศรษฐกร รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)พร้อมเจ้าหน้าที่ศูนย์ช่วยเหลือสังคม สายด่วน 1300 และหน่วยงานที่เกี่ยวข้องลงพื้นที่ให้ความช่วยเหลือครอบครัวหญิงพิการอายุ 35 ปี ที่ต้องรับภาระเลี้ยงลูก 3 คน มีรายได้เพียงเดือน 800 บาท จากเบี้ยความพิการ และการขายของเก่าประมาณวันละ 50 บาท ทําให้ลูกต้องหยุดเรียน เนื่องจากครอบครัวมีฐานะยากจน บางครั้งต้องอาศัยอาหารจากวัดเพื่อประทั้งชีวิต ที่การเคหะชุมชนออเงิน สุขาภิบาล 5 เขตสายไหม กรุงเทพฯ
นางนภากล่าวว่า จากกรณีหญิงพิการอายุ 35 ปี เดินทางมาที่ศูนย์ช่วยเหลือสังคม สายด่วน 1300 ณ กระทรวง การพัฒนาสังคมและความมั่นคงของมนุษย์ (พม.) สะพานขาว กรุงเทพฯ เพื่อขอความช่วยเหลือในเรื่องการสงเคราะห์ครอบครัวยากจน โดยหญิงดังกล่าวพิการด้านการเคลื่อนไหว เนื่องจากอุบัติเหตุถูกรถทับขา แต่สามารถเดินได้และช่วยเหลือตนเองได้ ซึ่งได้แยกทางกับสามีที่ติดสุราและไม่ประกอบอาชีพ โดยมีลูกด้วยกัน 4 คน ประกอบด้วย คนโตอายุ 14 ปี คนที่ 2 อายุ 5 ปี คนที่ 3 อายุ 4 ปี และคนเล็ก อายุ 9 เดือน ทั้งนี้ หญิงพิการดังกล่าวมีรายได้เพียงเดือน 800 บาท จากเบี้ยความพิการ แต่ต้องรับภาระเลี้ยงดูลูกอีก 3 คน (คนโตอยู่ในความดูแลของย่า) ซึ่งลูกคนที่ 2 และ 3 ต้องหยุดเรียน เนื่องจากครอบครัวมีฐานะยากจน นั้น ตนพร้อมเจ้าหน้าที่ศูนย์ช่วยเหลือสังคม สายด่วน 1300 และหน่วยงานในสังกัดกระทรวง พม. ได้แก่ กรมส่งเสริมและพัฒนาคุณภาพชีวิตคนพิการ (พก.) กรมกิจการเด็กและเยาวชน (ดย.) กรมพัฒนาสังคมและสวัสดิการ (พส.) และกรมกิจการผู้สูงอายุ (ผส.) ได้ลงพื้นที่เยี่ยมบ้าน เพื่อตรวจสอบข้อเท็จจริง และประเมินทางสังคมของครอบครัวดังกล่าว อีกทั้งเร่งดําเนินการช่วยเหลือในเบื้องต้น ตามภารกิจของกระทรวง พม.
นางนภากล่าวต่อไปว่า ในเบื้องต้น หน่วยงานสังกัดกระทรวง พม. ได้ให้ความช่วยเหลือในเรื่องต่างๆ แก่ครอบครัวดังกล่าว โดยมอบเครื่องอุปโภคบริโภค สําหรับใช้ในชีวิตประจําวัน พร้อมทั้งเงินสงเคราะห์ครอบครัวจํานวนหนึ่ง ทั้งนี้ สําหรับแนวทางการช่วยเหลือในระยะยาว หน่วยงานในสังกัดกระทรวง พม. จะร่วมกันหาแนวทางช่วยเหลือดูแลในเรื่องการจัดสวัสดิการสังคมที่เหมาะสมให้กับครอบครัวดังกล่าว เพื่อพัฒนาคุณภาพชีวิตที่ดีอย่างมั่นคง อาทิ การประสานหน่วยงาน ที่เกี่ยวข้องเพื่อช่วยเหลือในเรื่องการการศึกษาของเด็กในระยะยาว และการแนะนําให้คําปรึกษาในเรื่องการส่งเสริมการประกอบอาชีพแก่ครอบครัว เพื่อสร้างรายได้ที่มั่นคงและเพียงพอ สามารถเลี้ยงดูตนเองและครอบครัวในระยะยาวได้
"ทั้งนี้ สําหรับประชาชนที่พบเห็นหรือประสบปัญหาทางสังคม สามารถขอความช่วยเหลือได้ที่ศูนย์ช่วยเหลือสังคม สายด่วน 1300 บริการ 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้องเพื่อดําเนินการช่วยเหลือต่อไป”นางนภากล่าวในตอนท้าย
รัฐบาลไทย-ข่าวทำเนียบรัฐบาล-คปภ. เผยอุบัติเหตุรถบัสเสียหลักตกเขาที่ จังหวัดปราจีนบุรี ผู้ประสบภัยได้รับวงเงินคุ้มครองจากประกันภัย พ.ร.บ.
วันพฤหัสบดีที่ 9 มีนาคม 2560
คปภ. เผยอุบัติเหตุรถบัสเสียหลักตกเขาที่ จังหวัดปราจีนบุรี ผู้ประสบภัยได้รับวงเงินคุ้มครองจากประกันภัย พ.ร.บ.
จากกรณีที่ปรากฏข่าวอุบัติเหตุรถบัสสแกนเนียร์ ทะเบียน 30-1027 อุบลราชธานี ซึ่งนําคณะนักเรียนจากโรงเรียนพังทุยพัฒนศึกษา เดินทางมาจากอําเภอน้ําพอง จังหวัดขอนเเก่น เพื่อไปทัศนศึกษาที่จังหวัดจันทบุรี ประสบอุบัติเหตุเสียหลักพลิกคว่ําตกข้างทาง
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า จากกรณีที่ปรากฏข่าวอุบัติเหตุรถบัสสแกนเนียร์ ทะเบียน 30-1027 อุบลราชธานี ซึ่งนําคณะนักเรียนจากโรงเรียนพังทุยพัฒนศึกษา เดินทางมาจากอําเภอน้ําพอง จังหวัดขอนเเก่น เพื่อไปทัศนศึกษาที่จังหวัดจันทบุรี ประสบอุบัติเหตุเสียหลักพลิกคว่ําตกข้างทางบริเวณช่วงจุดขยายเส้นทาง ถนนสายกบินทร์บุรี-ปักธงชัย (ถนนสาย 304) เยื้องศาลเจ้าพ่อปู่โทน อําเภอนาดี จังหวัดปราจีนบุรี เป็นเหตุให้มีผู้เสียชีวิต 6 ราย ได้รับบาดเจ็บ จํานวน 44 ราย โดยผู้ได้รับบาดเจ็บได้เข้ารักษาตัวโรงพยาบาลนาดี 27 ราย และรักษาตัวที่โรงพยาบาลกบินทร์บุรี จํานวน 18 ราย นั้น
ความคืบหน้าล่าสุดได้รับรายงานจากสํานักงาน คปภ. จังหวัดนครนายกว่า รถบัสหมายเลขทะเบียน 30-1027 อุบลราชธานี ได้ทําประกันภัยรถภาคบังคับ (พ.ร.บ.) กับบริษัท สินมั่นคงประกันภัย จํากัด (มหาชน) โดยจะได้รับค่าสินไหมทดแทนจากประกันภัยรถภาคบังคับ (พ.ร.บ.) ในกรณีเสียชีวิตและทุพพลภาพถาวร รายละ 300,000 บาท และกรณีบาดเจ็บจะได้รับค่ารักษาพยาบาลตามที่จ่ายจริง ไม่เกิน 80,000 บาทต่อคน รวมทั้งค่าชดเชยรายวันสําหรับการพักรักษาตัวอยู่ในโรงพยาบาลวันละ 200 บาท รวมกันไม่เกิน 20 วัน ในส่วนของอาจารย์และนักเรียนได้ตรวจสอบแล้วพบว่ามีการทําประกันภัยอุบัติเหตุส่วนบุคคล (PA) กับบริษัท สยามชิตี้ประกันภัย จํากัด (มหาชน) ซึ่งจะได้รับค่าสินไหมทดแทนกรณีเสียชีวิตหรือทุพพลภาพถาวรจะได้รับความคุ้มครองจากการทําประกันภัยอุบัติเหตุส่วนบุคคล (PA) รายละ 100,000 บาท สําหรับผู้ได้รับบาดเจ็บจะได้รับค่ารักษาพยาบาลตามที่จ่ายจริงครั้งละไม่เกิน 6,000 บาทต่อคน และหากเสียชีวิตจะได้รับค่าปลงศพรายละ 20,000 บาท อย่างไรก็ตามขอให้ญาติหรือทายาทของผู้ประสบภัยตรวจสอบการทําประกันชีวิตและการทําประกันภัย ของผู้ประสบภัยว่าได้มีการทําประกันภัยอื่นๆเพิ่มเติมไว้หรือไม่ หากมีการทําประกันภัยเพิ่มเติมขอให้แสดงเอกสารและหลักฐานต่อบริษัทประกันภัย เพื่อจะได้รับความคุ้มครองจากการทําประกันภัยอย่างครบถ้วน
เลขาธิการ คปภ. กล่าวเพิ่มเติมว่า ขอแสดงความเสียใจกับครอบครัวผู้เสียชีวิต และเบื้องต้นสํานักงาน คปภ. ได้เร่งประสานบริษัท สินมั่นคงประกันภัย จํากัด (มหาชน) ให้ดําเนินการจ่ายค่าสินไหมทดแทนแก่ทายาทผู้เสียชีวิตด้วยความรวดเร็ว ถูกต้อง และเป็นธรรม อุบัติเหตุครั้งนี้นับว่าเป็นอุบัติเหตุรายใหญ่ แต่น่าเสียดายว่ารถบัสคันดังกล่าวไม่ทําประกันภัยรถภาคสมัครใจไว้ ทําให้ไม่ได้รับประโยชน์สูงสุดจากระบบประกันภัยอย่างเต็มที่ ดังนั้นจึงขอย้ําเตือนให้ประชาชนตระหนักและเล็งเห็นถึงความสําคัญของการทําประกันภัยรถภาคบังคับ (พ.ร.บ.) ควรตรวจสอบวันหมดอายุของกรมธรรม์ เพื่อให้ได้รับความคุ้มครองจากระบบประกันภัยตลอดเวลา และหากต้องการความคุ้มครองเพิ่มขึ้นก็สามารถซื้อประกันภัยรถภาคสมัครใจเพิ่มเติมได้ หากมีข้อสงสัยเพิ่มเติมสามารถสอบถามข้อมูลเพิ่มเติมได้ที่ สายด่วน คปภ. 1186 หรือเว็บไซต์ www.oic.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-กรมศุลกากร จัดกิจกรรมจิตอาสา  “ศุลกากร ส่งแรงใจ สู้ภัย COVID - 19 มอบถุงยังชีพและสิ่งของจำเป็นแก่ชุมชนในเขตคลองเตย”
วันศุกร์ที่ 31 กรกฎาคม 2563
กรมศุลกากร จัดกิจกรรมจิตอาสา  “ศุลกากร ส่งแรงใจ สู้ภัย COVID - 19 มอบถุงยังชีพและสิ่งของจําเป็นแก่ชุมชนในเขตคลองเตย”
กรมศุลกากรจัดกิจกรรมจิตอาสา “ศุลกากร ส่งแรงใจ สู้ภัย COVID - 19 มอบถุงยังชีพและสิ่งของจําเป็นแก่ชุมชนในเขตคลองเตย” มอบถุงยังชีพแก่ชุมชนสวนอ้อย และมอบทุนทรัพย์สําหรับสมาชิกชุมชนคลองเตยล็อค 1 - 2 - 3 ที่ได้รับความเสียหายจากเพลิงไหม้
นายชูชัย อุดมโภชน์ ที่ปรึกษาด้านพัฒนาระบบสิทธิประโยชน์ทางศุลกากร เป็นประธานในกิจกรรมจิตอาสา “ศุลกากร ส่งแรงใจ สู้ภัย COVID - 19 มอบถุงยังชีพและสิ่งของจําเป็นแก่ชุมชนในเขตคลองเตย” พร้อมคณะผู้บริหาร ร่วมกัน มอบถุงยังชีพจํานวน 200 ถุง แก่ผู้แทนชุมชนสวนอ้อย และมอบทุนทรัพย์สําหรับสร้างและปรับปรุงที่อยู่อาศัยสําหรับสมาชิกชุมชนคลองเตยล็อค 1 - 2 - 3 ที่ได้รับความเสียหายจากเพลิงไหม้ เมื่อวันที่ 21 กรกฎาคมที่ผ่านมา จํานวน 16 หลังคาเรือน หลังคาเรือนละ 3,000 บาท โดยกิจกรรมดังกล่าวจัดขึ้น ณ บริเวณห้องโถง อาคาร 1 กรมศุลกากร เมื่อวันที่ 31 กรกฎาคม 2563
เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ได้แพร่ระบาดอย่างรวดเร็วและกว้างขวางไปหลายประเทศทั่วโลก ซึ่งส่งผลกระทบและสร้างความเดือดร้อนให้แก่ประชาชนในหลายพื้นที่ กรมศุลกากรนําโดยนายกฤษฎา จีนะวิจารณะ อธิบดีกรมศุลกากร ได้ตระหนักและให้ความสําคัญในคุณภาพชีวิต และปัญหาความเดือนร้อนของประชาชนในบริเวณโดยรอบกรมศุลกากร จึงจัดให้มีกิจกรรมจิตอาสา “ศุลกากร ส่งแรงใจ สู้ภัย COVID - 19” เพื่อมอบถุงยังชีพและอุปกรณ์ที่จําเป็นในการดํารงชีวิตของประชาชนมาอย่างต่อเนื่อง และเมื่อวันที่ 21 กรกฎาคม 2563 ที่ผ่านมา เกิดเหตุเพลิงไหม้ในเขตชุมชนคลองเตยล็อค 1 – 2 – 3 ทําให้บ้านเรือนของสมาชิกชุมชนได้รับความเสียหายทั้งสิ้น 16 หลังคาเรือน อธิบดีกรมศุลกากร จึงได้มอบหมายให้นายชูชัย อุดมโภชน์ ในฐานะหัวหน้าศูนย์ฯ Covid - 19 ของกรมศุลกากร ดําเนินการจัดกิจกรรมจิตอาสา “ศุลกากร ส่งแรงใจ สู้ภัย COVID - 19 มอบถุงยังชีพและสิ่งของจําเป็นแก่ชุมชนในเขตคลองเตย” เพื่อมอบถุงยังชีพจํานวน 200 ถุง แก่ชุมชนสวนอ้อย และมอบทุนทรัพย์สําหรับสร้างและปรับปรุงที่อยู่อาศัยสําหรับสมาชิกชุมชนคลองเตยล็อค 1 - 2 - 3 ที่ได้รับความเสียหายจํานวน 16 หลังคาเรือน หลังคาเรือนละ 3,000 บาท รวมเป็นเงิน 48,000 บาท
ทั้งนี้ การจัดกิจกรรมดังกล่าว กรมศุลกากรได้คํานึงถึงสุขอนามัยและความปลอดภัยเป็นหลัก โดยได้ดําเนินการตามมาตรการของกระทรวงสาธารณสุข Social Distancing และได้ประสานงานกับเขตคลองเตย เพื่อให้ทราบถึงการจัดกิจกรรมในครั้งนี้ เรียบร้อยแล้ว
รัฐบาลไทย-ข่าวทำเนียบรัฐบาล-สธ.จัดบริการการแพทย์แบบวิถีใหม่ ลดแออัด ป้องกันโรคโควิด 19
วันศุกร์ที่ 15 พฤษภาคม 2563
สธ.จัดบริการการแพทย์แบบวิถีใหม่ ลดแออัด ป้องกันโรคโควิด 19
กระทรวงสาธารณสุข ปรับบริการทางการแพทย์รูปแบบวิถีใหม่ ใช้เทคโนโลยีดิจิทัลช่วยการสื่อสารระหว่างแพทย์กับผู้ป่วย ส่งยาถึงบ้าน ลดการมาโรงพยาบาล ลดแออัด ป้องกันการแพร่กระจายเชื้อโควิด 19
กระทรวงสาธารณสุข ปรับบริการทางการแพทย์รูปแบบวิถีใหม่ ใช้เทคโนโลยีดิจิทัลช่วยการสื่อสารระหว่างแพทย์กับผู้ป่วย ส่งยาถึงบ้าน ลดการมาโรงพยาบาล ลดแออัด ป้องกันการแพร่กระจายเชื้อโควิด 19
บ่ายวันนี้ (15 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข แถลงข่าวว่า การแพร่ระบาดของโรคโควิด 19 ทําให้เกิดผลกระทบต่อสังคมอย่างมาก จึงต้องกําหนดมาตรการต่าง เช่น การรักษาระยะห่างในสังคม (Social distancing) การปรับเปลี่ยนพฤติกรรมของประชาชน รวมทั้งปรับเปลี่ยนรูปแบบการให้บริการด้านการแพทย์และสาธารณสุข เพื่อให้เกิดความปลอดภัยแก่ผู้ป่วยและเจ้าหน้าที่ผู้ให้บริการ การเพิ่มระยะห่าง ลดความแออัดที่โรงพยาบาล มีการจัดกลุ่มผู้ป่วยและจัดบริการให้เหมาะสมกับแต่ละกลุ่ม โดยนําระบบเทคโนโลยีมาใช้ รวมทั้งลดความเหลื่อมล้ํา เพิ่มการเข้าถึง และยกระดับคุณภาพบริการ ระบบการจัดการและวิเคราะห์ข้อมูลภาพรวมของประเทศ
ดร.สาธิตกล่าวต่อว่า การให้บริการทางการแพทย์แบบวิถีใหม่ (New Normal of medical Service) มุ่งเน้นการรักษาให้เหมาะสมเฉพาะบุคคล โดยแยกกลุ่มประเภทผู้ป่วยเป็น 3 กลุ่ม คือ กลุ่มที่ดูแลตนเองได้ดี ไม่จําเป็นต้องพบแพทย์ ไม่ต้องมาโรงพยาบาล ใช้การจัดส่งยาให้ต่อเนื่อง กลุ่มที่ต้องการปรึกษาแพทย์ด้วยคําถามหรือปัญหาเล็กน้อยบางอย่างโดยไม่จําเป็นต้องมาโรงพยาบาล ให้บริการ Tele -medicine โดยผ่านระบบการสื่อสาร และกลุ่มสุดท้ายที่มีความจําเป็นต้องมาพบแพทย์โรงพยาบาลจริง รวมทั้งพัฒนา Digital Solution เป็นเครื่องมือให้แพทย์และคนไข้สามารถติดต่อพูดคุยและปรึกษากัน โดยไม่จําเป็นต้องมาโรงพยาบาล และใช้เทคโนโลยีอื่น ๆ มาใช้อํานวยความสะดวกในการบริการด้วย
นายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า การระบาดของโรคโควิด 19 ทําให้พลิกวิกฤติเป็นโอกาส เกิดการพัฒนาและปรับระบบบริการทางการแพทย์ใหม่ (New Normal Medical Services) คือ มีระบบการแบ่งกลุ่มและจัดบริการตามความจําเป็นของแต่ละบุคคล ตามระดับความรุนแรง ความซับซ้อน ความเร็วของการดําเนินโรค, การจัดระบบสนับสนุนการดูแลตนเอง อาทิ ข้อมูลสุขภาพส่วนบุคคล ความรอบรู้ด้านสุขภาพ แอปพลิเคชันและสื่อ ระบบติดตามรายบุคคล, ระบบข้อมูลด้านสุขภาพ ฐานข้อมูลผู้ป่วยระหว่างหน่วยบริการ ระบบการส่งต่อผู้ป่วยที่เชื่อมโยงกัน, ระบบบริการที่เข้าถึงง่ายขึ้น สะดวกรวดเร็วขึ้นด้วยระบบ IT ลงทะเบียน/ นัดหมายล่วงหน้าทางออนไลน์ การตรวจทางห้องปฏิบัติการแบบ drive thru การรับยาร้านยาใกล้บ้าน การส่งยาทางไปรษณีย์ การปรึกษาทางไกล, ระบบการบริหารจัดการเตียงร่วมกันระหว่างหน่วยบริการ, ยกระดับความปลอดภัยด้านการป้องกันการติดเชื้อในสถานพยาบาล ทั้งการจัดสถานที่ อุปกรณ์ป้องกัน ระบบบริการ และความรู้บุคลากร
********************************* 15 พฤษภาคม 2563
*********************************
รัฐบาลไทย-ข่าวทำเนียบรัฐบาล-กกจ. ประกาศพักชำระหนี้ลูกหนี้เงินกู้ยืมกองทุนเพื่อรับงานไปทำที่บ้าน ลดดอกเบี้ย 0% ต่อปี 3 เดือน [กระทรวงแรงงาน]
วันพฤหัสบดีที่ 30 เมษายน 2563
กกจ. ประกาศพักชําระหนี้ลูกหนี้เงินกู้ยืมกองทุนเพื่อรับงานไปทําที่บ้าน ลดดอกเบี้ย 0% ต่อปี 3 เดือน [กระทรวงแรงงาน]
กกจ. ประกาศพักชําระหนี้ลูกหนี้เงินกู้ยืมกองทุนเพื่อรับงานไปทําที่บ้าน ลดดอกเบี้ย 0% ต่อปี 3 เดือน
เมื่อวันที่ 27 เมษายน 2563 นายสุชาติ พรชัยวิเศษกุล อธิบดีกรมการจัดหางาน เปิดเผยว่า การแพร่ระบาดของโรคโควิด-19 ได้ส่งผลกระทบโดยตรงต่อผู้รับงาน/กลุ่มผู้รับงานไปทําที่บ้าน ซึ่งเป็นกลุ่มแรงงานนอกระบบที่มีความสําคัญต่อระบบเศรษฐกิจ
ดังนั้น เพื่อเป็นการบรรเทาความเดือดร้อน ในที่ประชุมคณะกรรมการบริหารกองทุนเพื่อผู้รับงานไปทําที่บ้าน ครั้งที่3/2563 ของกรมการจัดหางาน จึงได้เห็นชอบให้ปรับลดอัตราดอกเบี้ยกู้ยืมกองทุนฯ 0% ต่อปี เป็นระยะเวลา 3 เดือน สําหรับลูกหนี้ที่อยู่ระหว่างผ่อนชําระ แต่ยกเว้น ลูกหนี้ที่ถูกบอกเลิกสัญญา และลูกหนี้ดําเนินคดี
“ กรมการจัดหางานในฐานะหน่วยงานที่ให้ความสําคัญกับการส่งเสริมการมีงานทําให้กับแรงงานนอกระบบ จะเร่งหามาตรการเพื่อช่วยเหลือ และบรรเทาความเดือดร้อนให้กับแรงงานในทุกกลุ่ม การปรับลดอัตราดอกเบี้ยในครั้งนี้ เป็นการให้ความช่วยเหลือกลุ่มแรงงานนอกระบบในการลดต้นทุนด้านอัตราดอกเบี้ย ซึ่งเป็นหนึ่งในปัจจัยสําคัญของต้นทุนการรับงานไปทําที่บ้าน เพื่อเสริมศักยภาพในการรับมือโรคโควิด-19 ซึ่งอัตราดอกเบี้ยอัตราใหม่ดังกล่าวจะมีผลตั้งแต่วันที่1 พฤษภาคม 2563 เป็นต้นไป ”
สอบถามรายละเอียดเพิ่มเติมได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1-10 และสายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-สำนักงานปลัดกระทรวงอุตสาหกรรม จัดสัมมนาเชิงปฏิบัติการ เรื่อง “การเพิ่มประสิทธิภาพการตรวจราชการ การจัดการข้อร้องเรียนการส่งเสริมและพัฒนาอุตสาหกรรมไปสู่ 4.0“
วันพุธที่ 7 กุมภาพันธ์ 2561
สํานักงานปลัดกระทรวงอุตสาหกรรม จัดสัมมนาเชิงปฏิบัติการ เรื่อง “การเพิ่มประสิทธิภาพการตรวจราชการ การจัดการข้อร้องเรียนการส่งเสริมและพัฒนาอุตสาหกรรมไปสู่ 4.0“
สํานักงานปลัดกระทรวงอุตสาหกรรม จัดสัมมนาเชิงปฏิบัติการ เรื่อง “การเพิ่มประสิทธิภาพการตรวจราชการ การจัดการข้อร้องเรียนการส่งเสริมและพัฒนาอุตสาหกรรมไปสู่ 4.0“ ณ โรงแรม วินเซอร์ สวีท สุขุมวิท 20 กรุงเทพฯ
วันนี้ (7 กุมภาพันธ์ 2561) นายพสุ โลหารชุน ปลัดกระทรวงอุตสาหกรรม เป็นประธานในพิธีเปิดการสัมมนาเชิงปฏิบัติการ เรื่อง “การเพิ่มประสิทธิภาพการตรวจราชการ การจัดการข้อร้องเรียนการส่งเสริมและพัฒนาอุตสาหกรรมไปสู่ 4.0” พร้อมมอบนโยบายในหัวข้อ การขับเคลื่อนนโยบายของกระทรวงอุตสาหกรรม ไปสู่การปฏิบัติในส่วนภูมิภาคให้แก่อุตสาหกรรมจังหวัดและตัวแทนทั่วประเทศ โดยมีนายสุรพล ชามาตย์ หัวหน้าผู้ตรวจกระทรวงอุตสาหกรรม กล่าวรายงาน และผู้บริหารกระทรวงอุตสาหกรรม ร่วมเป็นเกียรติ ณ โรงแรม วินเซอร์ สวีท สุขุมวิท 20 กรุงเทพฯ
ทั้งนี้ ปลัดกระทรวงอุตสาหกรรม ร่วมเป็นสักขีพยานในพิธีลงนามบันทึกข้อตกลงว่าด้วยการเป็นแนวร่วมปฏิบัติของภาครัฐการอํานวยความสะดวกในการพิจารณาอนุมัติ อนุญาตในกระบวนงานของสํานักงานอุตสาหกรรมจังหวัดต่อต้านการรับสินบนทุกรูปแบบ ระหว่างหัวหน้าผู้ตรวจราชการกระทรวงอุตสาหกรรม อุตสาหกรรมจังหวัด 76 จังหวัด ของสํานักงานปลัดกระทรวงอุตสาหกรรม และสํานักงานคณะกรรมการป้องกันและปราบปรามการทุจริตแห่งชาติ เพื่อแสดงเจตจํานงในการเป็นแนวร่วมปฏิบัติของหน่วยงานภาครัฐที่ร่วมผลักดัน ขับเคลื่อน และพร้อมใจกันในการให้บริการภาครัฐตามบทบาทที่รับผิดชอบอย่างโปร่งใส ไม่เรียกรับสินบนทุกรูปแบบ
รัฐบาลไทย-ข่าวทำเนียบรัฐบาล-พาณิชย์ผลักดัน “สินค้าฮาลาลของดีแดนใต้” สู่ตลาดโลก
วันอังคารที่ 11 เมษายน 2560
พาณิชย์ผลักดัน “สินค้าฮาลาลของดีแดนใต้” สู่ตลาดโลก
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า รัฐบาลได้ให้ความสําคัญกับการพัฒนาเศรษฐกิจชายแดนใต้ ทั้งด้านการค้า การลงทุนและการท่องเที่ยว เพื่อให้ประชาชนในพื้นที่มีรายได้จากการประกอบอาชีพเพิ่มขึ้น
กระทรวงพาณิชย์พร้อมผลักดันสินค้าและบริการฮาลาลของไทยสู่ตลาดใน กลุ่มประเทศมุสลิมและตลาดโลก
โดยที่ประเทศไทยมีศักยภาพในการผลิตสินค้าฮาลาลและผลิตภัณฑ์ฮาลาลที่สําคัญเพื่อการส่งออก รายใหญ่ของโลก มีตลาดส่งออกทั้งในประเทศกลุ่มมุสลิม ได้แก่ ประเทศมาเลเซีย อินโดนีเซีย ประเทศ แถบตะวันออกกลาง และประเทศที่ไม่ใช่มุสลิม แต่เป็นตลาดใหญ่สําหรับอาหารฮาลาล เช่น อินเดีย จีน สหภาพยุโรป เป็นต้น ซึ่งรวมกันแล้วทั่วโลกมีประชากรมุสลิมกว่า 2,000 ล้านคน หรือประมาณร้อยละ 25 ของประชากรโลก และประเทศไทยเป็นผู้ส่งออกสินค้าอาหารมุสลิมเป็นอันดับที่ 10 ของโลก มีมูลค่า การส่งออกกว่า 6,000 ล้านเหรียญสหรัฐ/ปี และมีโอกาสขยายตัวเพิ่มขึ้นทุกปี
กระทรวงพาณิชย์เล็งเห็นถึงศักยภาพของจังหวัดภาคใต้ชายแดนในการผลิตสินค้าและบริการฮาลาล เนื่องจากมีชาวไทยมุสลิมอาศัยอยู่เป็นจํานวนมาก และเป็นแหล่งวัตถุดิบในการผลิต มีกลุ่มผู้ประกอบการที่มีความสามารถผลิตสินค้าที่มีคุณภาพ และมีความรู้ความเข้าใจในการรวบรวมวัตถุดิบ การพัฒนาโครงสร้างพื้นฐานเพื่อการผลิตสินค้าฮาลาล จึงได้ผลักดัน“โครงการสินค้าฮาลาลของดีแดนใต้สู่ตลาดโลก” โดยกําหนดให้มีการพัฒนาศักยภาพผู้ประกอบการในการบริหารจัดการและวางแผนธุรกิจฮาลาล และหาลู่ทางขยายตลาดสินค้าและบริการฮาลาลให้กับผู้ประกอบการที่มีศักยภาพในกลุ่มจังหวัดภาคใต้ชายแดน รวมทั้งพัฒนาคุณภาพ รูปแบบและบรรจุภัณฑ์ สินค้าและบริการฮาลาลให้มีความหลากหลาย ไปสู่ตลาดบน มีการเชื่อมโยงกับตลาดเครือข่าย เช่น Outlet ห้างค้าปลีก ห้างสรรพสินค้า จัดให้มีการแสดงสินค้า   พร้อมเจรจาคู่ธุรกิจในภูมิภาคต่างๆ ที่สําคัญอีกประการหนึ่งคือการพัฒนาระบบตลาดการค้า Online โดยการเชื่อมโยงสู่ตลาดซื้อขายสินค้าทางอินเตอร์เน็ต อาทิ Thaitrade.com และAlibaba เป็นต้น มีการเชื่อมโยงการค้าดิจิทัลระดับสากล (Website) การประชาสัมพันธ์สินค้าผ่านช่องทางโทรทัศน์ (T.V. Shopping) การค้าผ่านโทรศัพท์มือถือ (Mobile Commerce) ทั้งนี้กระทรวงพาณิชย์ได้มอบหมายให้พาณิชย์จังหวัดภาคใต้ชายแดน 5 จังหวัด ได้แก่ สงขลา สตูล ปัตตานี ยะลา และนราธิวาส เป็นเจ้าภาพหลัก และประสานงานกับสถาบันพัฒนาผู้ประกอบการยุคใหม่ (New Economy Academy : NEA) กรมส่งเสริมการค้าระหว่างประเทศเพื่อเร่งสร้างผู้ประกอบการรุ่นใหม่เข้าสู่ระบบการค้าในยุคดิจิทัล โดยจะเริ่มโครงการในเดือน ตุลาคม 2560 นี้
“โครงการพัฒนาศักยภาพผู้ประกอบการที่กระทรวงพาณิชย์จัดทําขึ้นในจังหวัดภาคใต้ชายแดนครั้งนี้ จะทําให้ประกอบการผลิตภัณฑ์ฮาลาล รวมทั้งสินค้าบริการอื่นๆ กว่า 200 ราย สามารถนําความรู้ด้านการบริหารจัดการคุณภาพสินค้าและการตลาดไปพัฒนาผลิตภัณฑ์สินค้าและบริการ ให้ได้รับเครื่องหมายฮาลาล และเครื่องหมายการค้าได้เพิ่มขึ้นไม่น้อยกว่า 30 ราย มีการเชื่อมโยงกับตลาดเครือข่าย สามารถขยายช่องทางการตลาดผ่านระบบดิจิทัล เชื่อมโยงสู่สากล ส่งผลให้ผู้ประกอบการดังกล่าวมีรายได้เพิ่มขึ้นสามารถพึ่งพาตนเองได้อย่างยั่งยืน” นางอภิรดี กล่าว
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 18 - 24 พฤษภาคม 2561
วันศุกร์ที่ 25 พฤษภาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 18 - 24 พฤษภาคม 2561
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 18 – 24 พฤษภาคม 2561) พบว่ามีการกระทําผิด จํานวน 775 คดี คิดเป็นเงินค่าปรับ 8.02 ล้านบาท โดยแยกเป็นคดีสุรา จํานวน 391 คดี คิดเป็นเงินค่าปรับ 2.85 ล้านบาท คดียาสูบ จํานวน 259 คดี คิดเป็นเงินค่าปรับ 3.49 ล้านบาท คดีไพ่ จํานวน 24 คดี คิดเป็นเงินค่าปรับ 0.22 ล้านบาท น้ํามันและผลิตภัณฑ์น้ํามัน จํานวน 52 คดี คิดเป็นเงินค่าปรับ 0.96 ล้านบาท รถจักรยานยนต์ จํานวน 21 คดี คิดเป็นเงินค่าปรับ จํานวน 0.37 ล้านบาท และสินค้าอื่น ๆ จํานวน 28 คดี รวมเป็นเงินค่าปรับ 0.13 ล้านบาท โดยมีของกลางแยกเป็นน้ําสุรา จํานวน 3,812.203 ลิตร ยาสูบ จํานวน 4,397 ซอง ไพ่ จํานวน 4,054 สํารับ น้ํามันและผลิตภัณฑ์น้ํามัน จํานวน 15,032 ลิตร และรถจักรยานยนต์ 15 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ทส. ประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๒/๒๕๖๐
วันพฤหัสบดีที่ 15 มิถุนายน 2560
ทส. ประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๒/๒๕๖๐
คณะกรรมการแห่งชาติว่าด้วยอนุสัญญาคุ้มครองมรดกโลก ประชุมครั้งที่ ๒/๒๕๖๐ เพื่อพิจารณาท่าทีของราชอาณาจักรไทยในการประชุมคณะกรรมการมรดกโลกสมัยสามัญ ครั้งที่ ๔๑ ที่จะมีขึ้นในระหว่างวันที่ ๒ – ๑๒ กรกฎาคม ๒๕๖๐ ณ เมืองคราคูฟ สาธารณรัฐโปแลนด์
วันนี้ (๑๕ มิถุนายน ๒๕๖๐) คณะกรรมการแห่งชาติว่าด้วยอนุสัญญาคุ้มครองมรดกโลก ประชุมครั้งที่ ๒/๒๕๖๐ เพื่อพิจารณาท่าทีของราชอาณาจักรไทยในการประชุมคณะกรรมการมรดกโลกสมัยสามัญ ครั้งที่ ๔๑ ที่จะมีขึ้นในระหว่างวันที่ ๒ – ๑๒ กรกฎาคม ๒๕๖๐ ณ เมืองคราคูฟ สาธารณรัฐโปแลนด์โดยวาระการประชุมที่สําคัญที่เกี่ยวข้องกับราชอาณาจักรไทย ดังนี้
๑. วาระที่ 41COM 7B State of conservation of properties inscribed on the World Heritage List: รายงานสถานภาพการอนุรักษ์แหล่งมรดกโลก จํานวน ๒ เรื่อง ได้แก่ พื้นที่กลุ่มป่าดงพญาเย็น –ขาใหญ่ และนครประวัติศาสตร์พระนครศรีอยุธยา
๒. วาระที่ 41COM 8A Tentative Lists submitted by States Parties as of 15 April 2017: การรายงานข้อมูลแหล่งมรดกทางวัฒนธรรมและทางธรรมชาติที่ขอบรรจุในบัญชีรายชื่อเบื้องต้น (Tentative List) ซึ่งจัดส่งก่อนวันที่ ๑๕ เมษายน ๒๕๖๐ จํานวน ๑ เรื่อง ได้แก่ พระธาตุพนม กลุ่มสิ่งก่อสร้างทางประวัติศาสตร์ และภูมิทัศน์ที่เกี่ยวข้อง
นอกจากนี้ ที่ประชุมยังได้มีการพิจารณาเรื่องการนําเสนอพื้นที่กลุ่มป่าแก่งกระจานเป็นมรดกโลก อีกทั้ง ที่ประชุมได้เห็นชอบองค์ประกอบคณะผู้แทนไทยในการประชุมคณะกรรมการมรดกโลกสมัยสามัญ ครั้งที่ ๔๑ ซึ่งประกอบไปด้วยผู้แทนจากหน่วยงานต่าง ๆ ที่เกี่ยวข้อง และมอบหมายให้เอกอัครราชทูตไทยประจํา กรุงปารีส เป็นหัวหน้าคณะ และเลขาธิการสํานักงานนโยบายและแผนทรัพยากรธรรมชาติและสิ่งแวดล้อม เป็นรองหัวหน้าคณะ
การประชุมในครั้งนี้ พลเอก ประวิตร วงษ์สุวรรณ รองนายกรัฐมนตรี ให้เกียรติเป็นประธานในการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ ๒/๒๕๖๐ ณ ห้องประชุม ๔๐๑ ชั้น ๔ อาคารสํานักงานนโยบายและแผนทรัพยากรธรรมชาติและสิ่งแวดล้อม (สผ.)โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานคนที่ ๑ นายสุภาค โปร่งธุระ รองอธิบดีกรมองค์การระหว่างประเทศแทนรัฐมนตรีว่าการกระทรวงการต่างประเทศ เป็นรองประธานคนที่ ๒ นายวีระ โรจน์พจนรัตน์ รัฐมนตรีว่าการกระทรวงวัฒนธรรม เป็นรองประธานคนที่ ๓ พร้อมด้วย นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม เป็นกรรมการ นางรวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม เป็นกรรมการและเลขานุการ ซึ่งมีผู้เข้าร่วมประชุมประกอบด้วยกรรมการผู้ทรงคุณวุฒิ และกรรมการจากหน่วยงานที่เกี่ยวข้องเข้าร่วมการประชุมโดยพร้อมเพรียง